Z A P I S N I K

32. sjednice Vijeća Mjesnog odbora Gračani,
održane u četvrtak, 25. siječnja 2024. u
objektu MO Gračani, Isce 15, s početkom u 18:00 sati


NAZOČNI ČLANOVI VIJEĆA:
Mirjana Štengl, Zdenka Novak, Mirna Varga, Luka Perić, Tomislav Čegelj, Mladen Sabljić

ODSUTNA VIJEĆNICA: 
Ines Udodovsky

Sjednici je prisutan Goran Rogić, vd. voditelj Područnog odsjeka Podsljeme (Centar)

Predsjedava: Mirjana Štengl

Zapisnik vodi: Mirna Varga

Predsjednica konstatira da je prisutan dovoljan broj članova Vijeća MO te da Vijeće može pravovaljano odlučivati, otvara 32. sjednicu Vijeća Mjesnog odbora Gračani te konstatira da je zapisnik 31. sjednice vijeća jednoglasno usvojen

DNEVNI RED

1. Zahtjev građana – prometni znak u ulici Gračanski Mihaljevac – donošenje zaključka
2. Plan potreba za aktivnostima, programima i projektima unapređenja kvalitete života građana MO Gračani u 2024. – donošenje zaključka
3. Popis ulica za poštanski ured 10163 Zagreb – donošenje zaključka
4. Zahtjev za uvođenje kanalizacije
5. Tekuća problematika
6. Pitanja, prijedlozi i obavijesti


Ad 1 Zahtjev građana – prometni znak u ulici Gračanski Mihaljevac – donošenje zaključka
Sjednici je prisustvovao g. Varga, stanovnik ulice Gračanski Mihaljevac, koji moli da razmotrimo vraćanje znaka zabrane prometa u 2 smjera u toj ulici. Navodi kako dolazi do fizičkih sukoba zbog konfuzije u prometu. Prijedlog je da se uvede jednosmjerna regulacija prometa od k.b. 11 prema sjeveru, odnosno da se stavi znak jednosmjernog prometa, koji je u ulici bio postavljen, ali je zbog posljednjih radova uklonjen. Vijećnici jednoglasno usvajaju prijedlog


Ad 2 – Plan potreba MO Gračani za 2024. godinu – donošenje zaključka
Vijeće MO utvrđuje kako imaju u proračunu za plan potreba namijenjenih 4000 EUR, ali od svote treba oduzeti otprilike 500 EUR za tekuće potrebe vijeća. Predsjednica navodi kako iz plana potreba možemo organizirati kulturne, sportske, zabavne i slične sadržaje, edukacije. Prijedlog je organizirati likovne radionice i obilježavanje dana mjesnog odbora. Upućeni smo od zaposlenika mjesne samouprave da je poanta aktivnosti iz plana potreba da je organizator MO, a sudjelovati u organizaciji mogu drugi dionici. Vijećnik Čegelj kaže da nam trebaju mikseta i mikrofon. Navodi kako već neko vrijeme posuđujemo tu opremu jer je oprema koja je u vlasništvu mjesnog odbora dotrajala te da bi bilo dobro da MO kupi to kako bismo mogli surađivati s udrugom Falaček koji bi organizirali fašnik te proslavu sv. Mihaela. Vijećnik Perić navodi da bi organizirao pošumljavanje. Vijećnik Sabljić predlaže edukaciju za djecu o lovu, zoologiji.
Prijedlog smo zamislili tako da u tjednu kada je obilježavanje sv. Mihaela (druga polovica rujna) imamo edukacije i radionice za djecu u suradnji sa lokalnim dionicima – DVD Gračani, Lovačko društvo Sljeme, Osnovnom školom Gračani, pošumljavanje.. zaključak da su Vijećnici donose zaključak da će održati manifestaciju dana mjesnog odbora Gračani koji uključuje radionice o zoologiji, ekologiji, u sklopu koje bismo organizirali i pošumljavanje dijela Medvednice, vatrogastvu i zaštiti od požara, kulturi. Također će se organizirati i likovne radionice u lipnju („pozdrav ljetu“) od strane predsjednice MO Mirjane Štengl, jedna za odrasle i jedna za djecu.
Zbog navedenog ide se u nabavku miksete i 3 bežična mikrofona za potrebe predavača, prezentiranja, ozvučenja. Potrebne su i sadnice, u sklopu ekološkog predavanja za djecu iz OŠ Gračani, u vidu organiziranja edukativnog posjeta Medvednici, pa će se u suradnji sa šumarijom Zagreb odrediti koliko sadnica je potrebno kupiti i gdje ih točno posaditi. Također, predsjednica vijeća 
Potreban materijal i oprema za organizaciju gore navedenih aktivnosti:
· 50 sadnica po 10 EUR
· 20 komada vrtlarskih rukavica
· 10 komada lopata
· 10 motika
· 10 grablji
· 10 štihača
· 10 plastičnih folija (podloga za stolove)
· 10 paketa vodenih boja
· 10 paketa kistova (3 ili 5 kistova po paketu)
· 5 paketa papira A4 350g
· 1 paket plastičnih čaša
· 2 spužve za brisanje
· 10 paketa krpica za brisanje radnih površina
· 15 paketa papirnatih ručnika
· 5 tekućih sapuna
· 1 paket špage (minimalno 50m)
· 2 paketa kvačica (za vješanje)
· 2 charta za pisanje s magnetićima
· 30 magnetića


Ad 3 – Popis ulica za poštanski ured 10163 Zagreb – donošenje zaključka
Zaključak je da MO će dostaviti poštanskom uredu popis ulica MO Gračani.


Ad 4 – Zahtjev za uvođenje kanalizacije
U MO stigla je molba g. Kamilo Čokl, Zagreb, Jelenčica 39, u kojoj traži priključak za kanalizaciju. Vijeće donosi zaključak da podržavamo zahtjev da se uvede priključak na kanalizaciju na navedenoj adresi.


Ad 5 –  Tekuća problematika
Udruga Falaček je zatražila ustupanje opreme za reprodukciju zvuka za potrebe organizacije Gračanskog fašnika u veljači 2024. Vijeće jednoglasno donosi zaključak kojim usvaja prijedlog da se oprema ustupi udruzi Falaček.


Ad 6 - Pitanja, prijedlozi i obavijesti
Za ovu točku dnevnog reda nije bilo nikakvih komentara.


Sljedeća sjednica će se održati 22.02.2024.

Sjednica završila u 19.10 sati.



KLASA: 024-08/24-003/167
URBROJ: 251-13-11-2/003-24-2
Zagreb, 25. siječnja 2024.



Zapisnik obradila: Mirela Gašpert Bertić



Zapisničarka: Mirna Varga, v.r.                         Predsjednica MO Gračani: Mirjana Štengl, v.r.

